Vammaisten henkilöiden oikeuksien neuvottelukunta VANE

Kokous 4/2021

**Aika keskiviikko 8.12.2021 klo 13.00-15.22**

**Paikka Teams-kokous**

**Jäsen Henkilökohtainen varajäsen**

Huhta Jaana, pj. (x) STM

Alanne Kaisa, vpj. (-) Vammaisfoorumi ry

Leikas Katri (x) OM Nousiainen Katriina (-) OM

Mäki-Lohiluoma Juho (x) Elinkeinoelämän Aalto Amanda (-) Finanssiala ry

keskusliitto EK

Spolander Mia (x) UM Hasenson Janina (-) UM

Gustafsson Henrik (-) Vammaisfoorumi ry Gustafsson Ulf (-) Vammaisfoorumi ry

Jääskeläinen Marko (x) Vammaisfoorumi ry Rasa Jukka (-) Vammaisfoorumi ry

Kokko Sari (x) Vammaisfoorumi ry Jakobsson Matthias (-) Vammaisfoorumi ry

Maijala Juha-Pekka (-) YM Kilpelä Niina (x) YM

Ekroth Anne (x, 1-5) OKM Piispanen Toni (-) OKM

Nordlund Jaana (-) Vammaisfoorumi ry Rautiainen Satu (-) Vammaisfoorumi ry

Pukki Heta (x) Vammaisfoorumi ry Tuokko Riitta-Maija (-) Vammaisfoorumi ry

Sariola Jukka (x) Vammaisfoorumi ry Metsävainio Katja (-) Vammaisfoorumi ry

Laakkonen Mikko (-) SAK ry Sahamies Miika (x) Akava ry

Tötterman Patrik (x) TEM Haavisto-Vuori Päivi (-) TEM

Viemerö Jaana (-) Kuntaliitto Hakoma Riitta (x) Kuntaliitto

Åkermarck Mikael (x, 1-5) LVM Vesanen-Nikitin Irja (-) LVM

Heikkonen Merja (x) VANE/STM

Hoffrén Tea (-) VANE/STM

Alatalo Emmi (x) VANE/STM

**Pysyvät asiantuntijat**

Joronen Mikko (-) Ihmisoikeuskeskus

Hirvasvuopio Janne (x) Saamelaiskäräjät

Katsui Hisayo (x) Helsingin yliopisto

Lepistö Jari (x) SM

Lindqvist Gunilla (-) Ahvenanmaan maakuntahallitus

Sivula Sirkka (-) STM

Leimio Marko (x, 1-5) STM

Mölläri Markku (x) VM

Sjöblom Stina (x) THL

**Kutsutut asiantuntijat**

Jokinen Jasmiina (x, 1-4) OM

Käsiteltävät asiat

1. Kokouksen avaus

 Puheenjohtaja avasi kokouksen klo 13.00.

2. Esityslistan hyväksyminen

 Hyväksyttiin esityslista.

3. Edellisen kokouksen pöytäkirjan hyväksyminen (liite 1 ja 2).

 Hyväksyttiin edellisen kokouksen pöytäkirja.

4. Yhdenvertaisuuslain osittaisuudistus

Oikeusministeriön edustajat Katri Leikas ja Jasmiina Jokinen esittelivät lakiuudistuksen valmistelun tilanteen (diaesitys liitteenä 3). Marinin hallitusohjelmaan on kirjattu, että hallituskaudella toteutetaan yhdenvertaisuuslain osittaisuudistus. Tavoitteena on ajantasaistaa yhdenvertaisuussääntelyä.

Valmistelua varten on perustettu kaksi työryhmää, virkamiespohjainen OM:n vetämä työryhmä sekä alajaosto, jonka työskentelystä vastaa TEM. TEM:n alajaosto käsittelee työelämää koskevia kysymyksiä. Työryhmät ovat itsenäisiä ja antavat omat itsenäiset raporttinsa.

Työryhmä jatkaa kokoontumista alkukevääseen 2022, Hallituksen esitys on tarkoitus lähettää lausunnolle helmikuussa 2022 ja HE tarkoitus antaa eduskunnalle kesäkuussa 2022. Laki olisi tulossa voimaan 1.1.2023.

 Uudistuksessa voidaan arvioida muutostarpeita yhdenvertaisuuslaissa, laissa yhdenvertaisuusvaltuutetusta ja laissa yhdenvertaisuus- ja tasa-arvolautakunnasta. Uudistuksessa ei aseteta uusia velvoitteita täysin uusille toimijoille muuten kuin mitä hallitusohjelmaan on kirjattu.

Valmistelussa läpikäytyjä teemoja

 Kohtuulliset mukautukset ja kaikille sopiva suunnittelu:

 Uudistuksessa arvioidaan mm. sitä, tulisiko kohtuullisia mukautuksia koskevaa pykälää muuttaa ja miten se suhtautuu YK:n vammaisyleissopimukseen. Tässä uudistuksessa ei muuteta esteettömyyslainsäädäntöä, eikä taloyhtiöiden velvoitteita. Vammaisyleissopimus puhuu myös kaikille sopivasta suunnittelusta, mutta siitä ei ole säädetty kotimaisessa lainsäädännössä. Asian käsittely työryhmässä on vielä kesken.

 Yhdenvertaisuussuunnittelu varhaiskasvatuksessa:

 Hallitusohjelmaan on linjattu, että yhdenvertaisuussuunnittelu laajenee varhaiskasvatukseen. Tätä muutosta ollaan valmistelemassa.

 Häirintä ja koulutuksen järjestäjän vastuu:

Opetuksen koulutuksen ja varhaiskasvatuksen on jo nyt tulkittu olevan vastuussa yhdenvertaisuuslain perusteella, mikäli tämä ei puutu tietoonsa tulleeseen häirintään.

Työryhmässä on harkittu, tulisiko häirinnän määritelmää laajentaa niin, että häirintä voisi kohdistua yksilön lisäksi myös ihmisryhmään. Lisäksi on harkittu, tulisiko olla mahdollista viedä asia yhdenvertaisuus ja tasa-arvolautakuntaan ilman nimettyä uhria tapauksissa, joissa syrjintä kohdistuu ihmisryhmään.

Hyvityksen vaatiminen:

Nykyisen lainsäädännön mukaan yhdenvertaisuus- ja tasa-arvolautakunta voi ratkaista syrjintää koskevan asian, mutta hyvitystä on vaadittava erikseen käräjäoikeudessa. Työryhmässä on pohdittu, tulisiko lautakunnan voida määrätä hyvityksiä maksettavaksi syrjinnän uhreille. On myös pohdittu, että jos hyvitystä voisi tulevaisuudessa vaatia lautakunnasta, pitäisikö sitä voida edelleen vaatia myös käräjäoikeudessa. Tähän aiheeseen liittyy myös useita oikeusturvaan liittyviä kysymyksiä.

 Keskustelua:

VANE kannatti ehdotusta, että nimetyn uhrin lisäksi myös ihmisryhmään kohdistuva syrjintä voitaisiin ottaa yhdenvertaisuus- ja tasa-arvolautakunnan käsittelyyn.

Taloyhtiöiden velvoitteiden rajaaminen pois uudistuksen piiristä herätti kysymyksen, miksi näin on toimittu. Perusteluna on ollut ensisijassa valmistelun kireä aikataulu ja laajennuksessa olisi kyseessä iso kokonaisuus.

Kysyttiin myös TEM:n alajaoksen keskustelun teemoja. Miika Sahamies on jaoksessa Akavan edustajana ja hän kertoi, että siellä erityisesti vammaisten henkilöiden näkökulmasta tärkeitä käsiteltäviä asioita ovat esimerkiksi rekrytointisyrjintä ja miten sitä voitaisiin vähentää. Keskustelussa esillä on ollut esim. yhdenvertaisuusvaltuutetun toimivallan laajentaminen.

 Päätös: VANE kävi keskustelun uudistuksen tilanteesta ja merkitsi kuullun tiedoksi.

5. Ministeriöiden ja virastojen kuulumiset

 Ministeriöiden edustajat esittelivät omien hallinnonalojensa ajankohtaiset kuulumiset, erityisesti hallitusohjelman ja VANEn toimintaohjelman toimeenpanoon liittyvät, vammaisten ihmisten näkökulmasta keskeiset asiat.

 **Oikeusministeriö (**Katri Leikas): Pio-toimintaohjelman toimeenpano käynnistetty, käynnistämisseminaari järjestetty 14.10. Tiedolla vihaa vastaan –hankkeesta on julkaistu Satuttavat sanat, tuhoavat teot – Opas vihatekojen vastaiseen toimintaan paikallisesti. Opas on suunnattu paikallisille toimijoille, kuten kunnille ja järjestöille. Vanhusasiavaltuutettu on nyt nimitetty.

**Sisäministeriö (**Jari Lepistö): Pelastuslain muutostyöt käynnissä. Uudistuksessa ollaan mm. linjaamassa palovaroittimien kunnossapidosta niin, että se olisi jatkossa omistajan vastuulla. Sisäministeriön konsernistrategiaa ollaan uudistamassa. Tällä hetkellä strategian visio Turvallinen Suomi kaikille on edelleen ajankohtainen.

Sisäministeriön tasa-arvo ja yhdenvertaisuustyö edistyy. Pelastustoimen tasa-arvo- ja yhdenvertaisuussuunnitelma on hyväksytty.

 **Liikenne- ja viestintäministeriö (**Mikael Åkermarck).

Liikenne- ja viestintäministeriö järjesti 17 11 sidosryhmätilaisuuden liikenteen- ja viestinnän digitaaliset palvelut esteettömiksi 2017-2021 toimenpideohjelmasta. Tilaisuudessa sidosryhmät esittivät näkemyksiään päättyvään ohjelmaan ja toiveita sen jatkotyöhön. Tilaisuuden avasi liikenne- ja viestintäministeri Timo Harakka ja järjestöt esittivät tilaisuudessa kommenttipuheenvuorot ja evästyksiä jatkotyöksi.

 On käynnissä selvitys yhdessä Traficomin ja Väyläviraston kanssa Suomen rataverkon asemanhaltijuuden määrittämisestä Suomessa sekä rautatieasemien esteettömyystietokannan sekä kansallisen inventaarin vastuutahosta ja kehittämisestä. Tekijänä Sitowise ja valmistuminen tammikuussa. Halutaan selvittää vastuutahot Suomessa EU lainsäädännön edellyttämien tehtävien hoitamiseksi asemanhaltijuus- sekä rautatieasemien esteettömyystietokanta kysymyksissä. Asemien esteettömyystietokantaan selvitetään lisäksi erilaisia vaihtoehtoisia tapoja tietojen kokoamiseen ja hallinnoimiseen liittyen sekä asemien esteettömyystietojen linkittymistä laajempaan matkatietokokonaisuuteen.

 Liikenne- ja viestintäministeriö on käynnistänyt työryhmän, jonka tarkoituksena on panna täytäntöön valtakunnallisen liikennejärjestelmäsuunnitelman 2021 – 2032 esteettömyystoimet Työryhmän päätehtävänä on valmistella ja panna toimeen valtakunnallisen liikennejärjestelmäsuunnitelman matkaketjujen esteettömyyttä koskevat toimet. Aloitus kokous oli 30.11 ja työryhmä työskentelee lokakuun 2023 loppuun saakka. Työryhmässä on edustettuina eri järjestöt (NKL, Kuuloliitto, Kuurojenliitto, Invalidiliitto, VALLI, Vammaisfoorumi. Lisäksi Fintraffic ja LVMn hallinnonalan virastot.

Yleä koskeva Medialiiton EU-kantelu, johon liittyvä HE on vielä eduskunnassa, on herättänyt edelleen keskustelua myös vammaisjärjestöjen näkökulmasta, ja nämä ovat antaneet liikenne- ja viestintävaliokunnalle lausuntonsa ja LVM valmistelee parhaillaan vastinetta kaikkiin LiV:n saamiin lausuntoihin.

 Kyseessä on Yleisradio Oy:stä annettua lakia koskeva muutos. Laissa tarkennettaisiin Yleisradio Oy:n julkisen palvelun tehtävän sääntelyä. Ehdotetut säännökset rajoittaisivat Yleisradio Oy:n mahdollisuutta julkaista tekstimuotoisia sisältöjä osana julkisen palvelun tehtävää. Medialiitto pyysi Euroopan komissiota ratkaisemaan, saako julkisia varoja käyttää sellaisten tekstimuotoisten journalististen verkkosisältöjen tuottamiseen, jotka eivät liity julkisen palvelun yleisradio- ohjelmistoihin.

LVM on mukana esteettömyysdirektiivin kansallisen lainsäädännön valmisteluryhmässä. Palvelujen esteettömyysvaatimukset säädettäisiin LVM:n hallinnonalalla kahteen lakiin.

 **Ympäristöministeriö (Niina Kilpelä):** YK:n vammaissopimus ja rakennetun ympäristön esteettömyys - Tulevaisuuden lainsäädäntö- ja ohjaustarpeet hankkeen loppuraportti on julkaistu. Raportti kuvaa lainsäädännön toimivuutta ja ohjaustarpeita sekä esteettömyyden nykytilaa rakennetussa ympäristössä YK:n vammaisyleissopimuksen velvoitteiden näkökulmasta. Suositukset perustuvat kartoitukseen, kyselyihin ja työpajoihin. Kansainvälinen vertailu koskee lainsäädäntöä ja toimintatapoja, joilla rakennetun ympäristön esteettömyyttä edistetään. Linkki raporttiin:

 [https://tietokayttoon.fi/julkaisut/raportti?pubid=URN:ISBN:978-952-383-382-1](https://tietokayttoon.fi/julkaisut/raportti?pubid=URN:ISBN:978-952-383-382-1%20)

 Selvitys esteettömyysasetuksen opiskelija-asuntoja koskevan poikkeuksen vaikutuksista toteutuneisiin ratkaisuihin on käynnistynyt ja valmistuu helmi-maaliskuussa. Selvitys on osa esteettömyysasetuksen vaikutusten arviointia.

**Sosiaali- ja terveysministeriö (**Marko Leimio/Merja Heikkonen/Jaana Huhta: Sosiaaliturvakomitea on jatkanut työtänsä. Komitean alajaostot jatkavat työtään ongelmaraporttien ja niihin liittyvienkannanottojen perusteella. Työssä siirrytään siihen vaiheeseen, että esille nostettuihin ongelmiin pyritään löytämään ratkaisuja. Tammikuussa seuraava kokous, jonka aiheena digitalisaatio, helmikuussa aiheena sosiaaliturvan vaihtoehtoiset järjestämistavat.

 STM koordinoi kansallista esteettömyysdirektiiviin liittyvää valmistelua, tulossa lausunnolle. Vammaispalvelulain valmistelu etenee, vaikutusten arviointi käynnissä.

Iäkkäiden palvelujen uudistukseen liittyvä toisen vaiheen hallituksen esitys annetaan eduskunnalle lähiaikoina. Lausuntokierroksella saatiin paljon palautetta ja esitykseen onkin tehty muutoksia mm. terminologian osalta.

Terveydenhuoltolain muutos (hoitotakuu 7 vrk) on lausunnolla alkuvuoteen. Sosiaali- ja terveydenhuollon valvontalakia valmistellaan, lausuntokierros tulossa.

 **Opetus- ja kulttuuriministeriö (**Anne Ekroth):

 Opetus- ja kulttuuriministeriö seuraa elokuussa 2021 voimaan tulleen oppivelvollisuuden laajentamisen toimeenpanoa vuosina 2021-2024. Seuranta kohdistuu seitsemään laajaan aihekokonaisuuteen. Seuranta perustuu hallituksen esityksessä kuvattuihin seurantatarpeisiin sekä lain hyväksymisen yhteydessä eduskunnan kirjaamiin 22 lausumaan. Seurantasuunnitelma julkaistiin 1.10.

 Koulutuspoliittisen selonteon käsittely jatkuu ja on parhaillaan sivistysvaliokunnassa. Luodaan näkymä tämän hetken koulutuspolitiikkaan sekä tulevaisuuteen. Koskee kaikkia koulutusasteita.

 Jatkuvan oppimisen uudistus etenee. Jatkuvalla oppimisella vastataan tarpeeseen kehittää ja uudistaa osaamista elämän ja työuran eri vaiheissa. Jatkuvan oppimisen uudistus painottuu työikäisten osaamisen kehittämiseen. Tavoitteena on vastata työelämän muutoksista aiheutuviin osaamistarpeisiin. Jatkuvan oppimisen ja työllistämisen palvelukeskus on käynnistynyt 1.8.2021. Uudistuksen linjaukset valmistuivat vuoden 2020 lopussa. Uudistuksen toteutus jatkuu yli hallituskauden.

**Valtiovarainministeriö (**Markku Mölläri): Tulevia hyvinvointialueita rakennetaan ja alueille perustetaan mm. vammaisneuvostot. Aiheeseen liittyvä vammaisneuvostopäivillä pidetty Markku Möllärin esitys löytyy täältä:

 <https://avoinhallinto.fi/assets/files/2021/11/Vammaisneuvostot-kunnissa-ja-hyvinvointialueilla-1.pdf>.

**Ulkoministeriö (**Mia Spolander):

Suomi valittiin 14.10. YK:n ihmisoikeusneuvoston jäseneksi kaudelle 2022-2024. Lisäksi Suomi on valittu UNESCO:n hallitustenvälisen bioetiikkakomitean jäseneksi kaudelle 2022-2025.

YK:n yleiskokouksen III-komiteassa hyväksytty konsensuksella vammaisyleissopimuksen toimeenpanoa koskeva päätöslauselma; osallisuuteen keskittyvä päätöslauselma, jossa kehotetaan jäsenmaita mm. osallistamaan vammaiset henkilöt pandemiaan vastaamiseen ja jälleenrakennustoimiin sekä poistamaan esteet terveydenhoidon ja tuen saamiselta sekä ehkäisemään, seuraamaan ja puuttumaan pandemian vammaisille aiheuttamiin suhteettomiin vaikutuksiin.

CRPD-komitea laatimassa uutta yleiskommenttia oikeudesta työhön ja työllistymiseen (yleissopimuksen 27 artikla) -> kommentointikierros päättyi 6.12., kommentit verkkosivuilla luettavissa. Hallitus ei kommentoinut luonnosta.

 Naisten syrjimättömyyttä koskevan komitean (CEDAW-komitea) tekemiin lisäkysymyksiin koskien Suomen 8. määräaikaisraporttia vastattu joulukuun alussa, mukana myös muutamia vammaisia naisia koskevia kysymyksiä. Raportin käsittely lienee odotettavissa lähitulevaisuudessa.

 Euroopan neuvosto:

Biolääketiedettä ja ihmisoikeuksia koskevan yleissopimuksen (ns. Oviedon sopimus) lisäpöytäkirjaluonnos koskien mielenterveyden häiriöistä kärsivien ihmisoikeuksien ja ihmisarvon suojaa tahdonvastaisen hoidon tilanteissa siirretty EN:n ministerikomitealle jatkosta päättämistä varten. Suomi jätti siirron yhteydessä lausuman, jossa todettiin, että pidämme siirtoa pelkästään proseduraalisena emmekä katso sen tarkoittavan luonnoksen hyväksymistä.

Samassa yhteydessä Suomi teki aloitteen uuden ei-sitovan instrumentin (esim. suositus) laatimiseksi koskien mielenterveyden häiriöiden vapaaehtoisia hoitomuotoja ja niiden edistämistä. Täydentäisi ihmisoikeuksien suojan vahvistamiseen tähtäävää keinovalikoimaa ja korostaisi vapaaehtoisten hoitomuotojen ehdotonta ensisijaisuutta tahdonvastaiseen hoitoon nähden.

 Muuta:

EU:n Disability Platform eli EU:n vammaisfoorumi nimetty ja aloittaa työnsä 15.12. Suomesta edustajat STM ja UM. Asiantuntijaryhmä, joka mm. tukee EU:n vammaisstrategian toimeenpanoa, helpottaa komission ja jäsenvaltioiden yhteistyötä; avustaa komissiota vammaisia koskevien aloitteiden ja lainsäädännön valmistelussa; vaihtaa kokemuksia ja hyviä käytäntöjä. Kyseessä neuvoa-antava asiantuntijaryhmä, joka koostuu kansallisten viranomaisten, kansalaisjärjestöjen ja komission edustajista.

Global Disability Summit 15.-17.2.2022 Oslossa, virtuaalisesti, International Disability Alliance:n järjestämä; suuri tapahtuma, joka kokoaa yhteen hallituksen, kansalaisjärjestöjen, rahoittajien ja muiden toimijoiden edustajia. Ensimmäinen huippukokous järjestettiin 2018 Lontoossa. Tilaisuus on avoin, todennäköisesti ei nimetä sen vuoksi erikseen valtuuskuntaa.

 **Työ- ja elinkeinoministeriö (**Patrik Tötterman): työvoimapalveluiden kuntasiirtoa aletaan toden teolla valmistella. HE tarkoitus antaa eduskunnalle syyskuussa 2022. Tuomalla työvoimapalvelut kuntiin, palvelut siirtyvät lähemmäs asiakkaita. Ratkaistavia kysymyksiä edelleen rahoitukseen liittyvät elementit, mikä on kunnan järjestämisvastuu, miten määritellään valtakunnallisesti keskitettävät palvelut jne.

Pohjoismainen työvoimapalvelu-uudistus eduskunnan käsittelyssä. Samoin Työkanava –yhtiötä koskeva hallituksen esitys.

TEM:n vastuulla oleva hallitusohjelman mukainen työkykyohjelma etenee. Toteutus yhdessä STM:n kanssa ja yhteistyötä tehty myös vammaisjärjestöjen kanssa.

Yksi osa Suomen puheenjohtajuuskautta pohjoismaisessa ministerineuvostossa on Promoting employment for people with disabilities –tapahtuma: <https://promoting-employment-for-people-with-disabilities.sourcehub.fi/#/page=1>

 **Terveyden ja hyvinvoinnin laitos (**Stina Sjöblom):

 Vammaisalan osaamisen vahvistamiseen sekä tiedon levittämiseen ja jakamiseen liittyviä tapahtumia:

-14.12. Kuntaliiton kanssa järjestettävä Maakunnallistuvat vammaispalvelut- tilaisuus,jossaaiheena on valvonta.<https://thl.fi/fi/ajankohtaista/tapahtumat/tapahtumakalenteri/-/event/7925201>.

-9.-11.2.2022 järjestetään jälleen Vammaispalvelujen neuvottelupäivät, joista on lähiaikoina tulossa lisätietoa Vammaispalvelujen

Käynnissä tutkimus vammaisten henkilöiden kokeman lähisuhdeväkivallan yleisyydestä ja palvelujen saatavuudesta. Tämän osalta meneillä Webropol- kyselyn, FinLapset-, Kouluterveys-, ja FinSote- kyselyjen tulosten auki kirjoittaminen ja teemahaastattelujen analyysi. Tulosten julkistamista suunniteltu maaliskuulle 2022.

ESR-rahoitteisessa Covid-hankkeessa on meneillä vammaistyöntekijöille suunnatun kyselyn valmistelu. Kyselyn julkaiseminen tammikuussa.

Vammaisten henkilöiden henkilökohtaisen budjetoinnin (HB) kokeiluhanke päättyy vuoden 2021 lopussa. THL luovuttaa ehdotuksensa henkilökohtaisen budjetoinnin mallista STM:lle, soveltuvin osin HE:n muotoon kirjoitettuna joulukuun aikana. Vammaisten henkilöiden yksilöllisestä tuesta ja palveluista on julkaistu pohjoismainen selvitys, yhdeksän alueellista hanketta on raportoinut tekemästään työstä ja hankkeiden päätöstilaisuuksia on järjestetty tiedon levittämiseksi.

 Päätös: VANE kävi keskustelun ministeriöiden ja THL:n ajankohtaisista asioista ja merkitsi kuullun tiedoksi.

6. Työ- ja sidosryhmien kuulumiset

 VANEn työryhmäedustajat esittelevät työryhmien ajankohtaiset kuulumiset

**-sotu-komitean työ- ja toimintakykyjaosto (Merja Heikkonen)** on viimeistellyt ongelmaraporttia etuuksien ja palvelujenosalta

**-lääkinnällisen kuntoutuksen apuvälineiden luovutusperusteiden työryhmässä (Merja Heikkonen)** valmistelussa edelleen avustajakoirien luovutusperusteet, samoin älyortoosit

-soten toimeenpanoon liittyvä sidosryhmäverkosto (Sari Kokko) aloittaa työnsä, sen sijaan soten seurantaan liittynyt työryhmä on lakkautettu

**-Kelan kuntoutusfoorumi (Marko Jääskeläinen)** käsitellyt monikanavarahoituksen purku/kuntoutusta, foorumin toimikausi päättymässä ja mietitään jatkoa.

**Helsingin yliopiston (Hisayo Katsui)** kuulumiset

-VN Teas -hanke: Viitotut muistot, Kuuroihin ja viittomakieliseen yhteisöön kohdistuneet oikeudenloukkaukset on päättymässä. Loppuseminaari suorana lähetyksenä Helsingin yliopiston Tiedekulmasta

 15.12.2021 kello 9–11. <https://tiedekulmamedia.helsinki.fi/fi/web/tiedekulma/player/webcast?playerId=38521893&eventId=136904502> ja loppuraportti ilmestyy 15.12. klo.9 jälkeen tähän: [https://urn.fi/URN:ISBN:978-952-383-241-1](https://urn.fi/URN%3AISBN%3A978-952-383-241-1).

 Päätös: VANE kävi keskustelun ja merkitsi kuullun tiedoksi.

7. Ajankohtaiset kansainväliset ja EU-asiat

Sairastumisesta johtuen Stina Sjöblom THL:stä kertoi ajankohtaiset pohjoismaisen yhteistyön kuulumiset (diat liitteenä 4). Suomi on ollut Pohjoismaisen ministerineuvoston puheenjohtaja tänä vuonna. Pohjoismainen vammaisyhteistyöneuvosto (Rådet) on Pohjoismaisen ministerineuvoston neuvoa-antava elin vammaisasioissa. Pohjoismaiden ministerineuvostoa johtaa Paula Lehtomäki. Suomen puheenjohtajuuskautta 2021 on varjostanut pandemia. Suunnitelman mukaisia tavoitteita kuitenkin edistettiin, myös hankkeita toteutettiin ja päätökseen. Merkittäviä tapahtumia järjestettiin mm. Sivutapahtuma YK:n osapuolikokouksen yhteydessä ja Inarissa.

 Vuoden aikana toteutettiin pohjoismaisen vammaisyhteistyön arviointi. Arvioitsijan tehtävänä oli tarkastella suunnitelmien toteutumista ohjelmakaudella 2018-2021. Tehtävään sisältyi myös antaa suosituksensa siitä, miten pohjoismainen vammaisyhteistyö tulisi jatkossa organisoida. Arvioitsija Joakim Tranqvist suosittelee uutta mandaattikautta pohjoismaiselle vammaisyhteistyöneuvostolle.

Nykyisellä ohjelmakaudella edistettyjä yhteisiä asioita: tulevaisuuden työelämä ja teknologiset ratkaisut, lasten ja nuorten osallisuus, vammaisuuteen ja vammaisoikeuksiin liittyvän osaamisen vahvistaminen, ”building back better” – pandemian vaikutukset vammaisiin ihmisiin ja Pohjoismaisen hyvinvointimallin resilienssi, vammaisuus Pohjoismaiden tilastoissa, alkuperäiskansa – aiemmat selvitykset ja yhteistyön tarve, Harvaan asutut alueet ja hyvinvointiteknologia.

Norjan pj kauden 2022 teemat: Kaikille sopiva suunnittelu kestävän Pohjolan strategiana, kriisien seuraukset vammaisille henkilöille, kehitysvammaisten ihmisten oikeudet ja elinolot, YK:n vammaisyleissopimuksen implementointi kunnissa, alkuperäiskansat, vammaisuus ja vammaisuutta aiheuttavat esteet.

Päätös: VANE kävi keskustelun ja merkitsi kuullun tiedoksi.

8. Lausunnot

 Vireillä olevat:

 \*STM: Lausuntopyyntö hallituksen esityksestä perusterveydenhuollon hoitotakuun tiukentamisesta (VN/12948/2019), määräaika 4.1.2022

 \*STM: Toimenpidesuunnitelma lainsäädännön ja toimintatapojen uudistamiseksi vuoroasuvien lasten tilanteissa (VN/4198/2021), määräaika 14.1.2022

 VANE on antanut edellisen kokouksensa jälkeen seuraavat lausunnot:

 \*STM: Lausuntopyyntö luonnoksesta hallituksen esitykseksi eduskunnalle laiksi Genomikeskuksesta ja terveyteen liittyvän geneettisen analyysin suorittamisen edellytyksistä (VN/24821/2021), määräaika 26.11.2021

 \*YM: Lausuntopyyntö: Lausuntopyyntö luonnoksesta hallituksen esitykseksi kaavoitus- ja rakentamislaiksi, (VN/279/2018), määräaika 7.12.2021

 VANE on jättänyt seuraavat lausuntopyynnöt lausumatta:

 \*OPH: Lausuntopyyntö: Kansallinen lukutaitostrategia 2030/Nationella läskunnighetsstrategin 2030, (OPH-3758-2021), määräaika 15.10.2021

 Päätös: Hyväksyttiin annetut lausunnot, kuulemiset ja merkittiin tiedoksi lausumatta jätetyt.

9. Nimeämiset

 Edellisen kokouksen jälkeen VANElle on saapunut (sähköpostitse käsitelty) nimeämispyyntö:

 \*STM: Sosiaali- ja terveydenhuollon ja pelastustoimen uudistuksen toimeenpanon sidos- ryhmäverkosto, määräaika 12.11.2021. Ehdotettu varsinaiseksi edustajaksi Sari Kokkoa ja varaedustajaksi Marko Jääskeläistä.

 Päätös: VANE hyväksyi tehdyn nimeämisen.

10. Ilmoitusasiat

 \*vammaisneuvostopäivät 22.-23.11.2021 Avoin hallinto/VANE. Tilaisuus oli yleisömenestys, yli 300 ihmistä oli kuulolla. Ensimmäisenä päivänä keskityttiin kunnallisiin neuvostoihin, toisena päivänä hyvinvointialueiden neuvostoihin. Yleisenä kommenttina, että tiedontarve on suuri. Tietoa tarvittaisiin osallistumisen oikeudesta ja käytännöistä lisää.

Palautteiden yhteenvetoa ollaan parhaillaan koostamassa. Tilaisuuden työryhmäkeskusteluista tehdään myös kooste.

Zoom alusta, jolla tilaisuus striimattiin, on tällä hetkellä ainoa ohjelma, jonka avulla voi järjestää saavutettavia etäkokouksia. Harmillista on se, että Zoomia ei voi valtioneuvostossa koneille asentaa.

\*Vammaisfoorumille valittu uusi pääsihteeri, nimi ei vielä julkinen.

 Päätös: VANE merkitsi kuullun tiedoksi.

11. Seuraavan kokouksen ajankohdan päättäminen

 Seuraava kokous päätettiin järjestää helmikuun puolen välin paikkeilla. Tarkempi päivämäärä kalenterikutsuineen lähetetään myöhemmin.

12. Kokouksen päättäminen

 Puheenjohtaja kiitti vuoden työskentelystä ja toivotti kaikille mukavaa joulunaikaa sekä päätti kokouksen klo 15.22.

Vammaisten henkilöiden oikeuksien neuvottelukunta VANE

Jaana Huhta Merja Heikkonen

puheenjohtaja pääsihteeri